Diari Oficial de la Generalitat Valenciana


Sumari del DOGV 6158, del 03-12-2009 (2009/13812)

RESOLUCIÓ de 25 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc d'assistència i cooperació mútua de carácter general i ampli entre la Universidad Nacional de San Juan-República Argentina i l'Institut Valencià de Conservació i Restauració de Béns Culturals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13555


Data del document
:   25-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Institut Valencià de Conservació i Restauració de Béns Culturals
    * universitat
    * cooperació administrativa
    * l'argentina

RESOLUCIÓ de 25 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc d'assistència i cooperació mútua de carácter general i ampli entre la Universidad Nacional de San Juan-República Argentina i l'Institut Valencià de Conservació i Restauració de Béns Culturals. [2009/13395]  
La Universidad Nacional de San Juan-República Argentina i l'Institut Valencià de Conservació i Restauració de Béns Culturals han subscrit, després de la tramitació prèvia reglamentària, el 2 de novembre de 2009, un conveni marc d'assistència i cooperació mútua de carácter general i ampli.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 2253/2009, i que figura com a annex d'esta resolució.  
València, 25 de novembre de de 2009.- El director general del Secretariat del Consell: Ángel Mompó Romero.  
Conveni marc d'assistència i cooperació mútua de caràcter general i ampli entre la facultat d'arquitectura, urbanisme i disseny de la Universitat Nacional de San Juan-República Argentina i l'Institut Valencià de Conservació i Restauració de Béns Culturals - Espanya.  
La Universitat Nacional de San Juan, representada en este acte pel rector, Benjamin Kuchen, amb domicili legal al carrer Mitre, 396, ciutat de San Juan, República Argentina, d'ara en avant la Universitat, per una part, i l'Institut Valencià de Conservació i Restauració de Béns Culturals, representat en este acte per la directora gerent, Sra. Carmen Pérez García, amb domicili legal al carrer Pintor Genaro Lahuerta 25, 3ª planta de València (Espanya), d'ara en avant l'Institut, per l'altra part, resolen subscriure el present conveni marc d'assistència i cooperació mútua de caràcter general i ampli, subjecte a les clàusules següents:  
Clàusula primera. Les parts convenen i s'obliguen pel present conveni a prestar-se assistència i cooperació recíproca en tots els aspectes que tinguen relació directa amb les activitats i els fins propis d'ambdós institucions, en les àrees d'ensenyança, investigació, creació i extensió universitària, siguen de caràcter cultural, tècnic, científic, d'investigació, econòmic, artístic o esportiu, que tinguen com a objecte el desplegament organitzat i sistemàtic dels seus objectius.  
Clàusula segona. En totes les circumstàncies o fets que tinguen lloc com a conseqüència del funcionament del present conveni, ambdós institucions mantindran la individualitat i l'autonomia de les seues respectives estructures tècniques i administratives.  
Clàusula tercera. Per a dur a terme el compliment dels objectius d'este conveni, la Universitat i l'Institut designaran un coordinador per al desplegament i el maneig d'activitats comunes. A través d'estos contactes personals, qualsevol de les dos institucions pot iniciar propostes per a les activitats previstes en este conveni.  
Clàusula quarta. Les activitats particulars que es realitzen com a conseqüència d'este conveni marc d'assistència i cooperació mútua seran explicitades en actes complementàries, numerades correlativament, per projecte, que hauran d'incloure, entre d'altres que foren necessàries, les responsabilitats següents:  
a) Acadèmica, institucional i tècnica, a càrrec de les unitats acadèmiques i executores de la Universitat que hi intervinguen, i la corresponent a l'Institut  
b) Pressupostària i financera, a càrrec de les distintes institucions que puguen participar en els projectes acordats.  
Clàusula cinquena. Este conveni tindrà vigència a partir de la data de la subscripció i durant un termini de quatre (4) anys, renovable automàticament per un únic període de la mateixa duració. Esta conveni el poden donar per finalitzat les dos institucions intervinents en qualsevol moment, sempre que la institució que ho faça comunique per escrit la seua intenció almenys trenta (30) dies abans, a l'efecte de rescindir-lo.  
Clàusula sisena. Per a qualsevol divergència que se suscite en el compliment o la interpretació del present conveni, les parts se sotmetran a les normes dels tribunals ordinaris i/o federals de la ciutat de San Joan, República Argentina.  
Com a prova de conformitat, es firmen tres exemplars (3) d'idèntic tenor i amb el mateix efecte el 2 de novembre de 2009.  
Per la Universitat Nacional de San Juan, el rector: Benjamin Rafael Kuchen.  
Per l'Institut Valencià de Conservació i Restauració de Béns Culturals, la directora gerente: Carmen Pérez García.